recursal/SuperWikiNEXT-32B huggingface dataset:
**ธวัชชัย นามวงศ์พรหม** เป็นอดีตสมาชิกสภาผู้แทนราษฎรจังหวัดเชียงใหม่ 1 สมัย สังกัดพรรคไท

ประวัติ
-------

ธวัชชัย นามวงศ์พรหม เกิดที่อำเภอสันกำแพง จังหวัดเชียงใหม่ เป็นบุตรของนายบัวแก้ว และนางนาง นามวงศ์พรหม ครอบครัวมีอาชีพทำนา เขาจบการศึกษาระดับมัธยมปลายจากโรงเรียนยุพราชวิทยาลัย เข้ารับราชการเป็นครูที่โรงเรียนฝึกหัดครู (มหาวิทยาลัยราชภัฏเชียงใหม่) ต่อมาเรียนเพิ่มเติมที่วิทยาลัยบางแสน ได้ปริญญาตรีศึกษาบัณฑิต กลับมารับราชการครูที่เดิม นอกจากนั้นยังศึกษาทางไปรษณีย์จนจบนิติศาสตร์ มหาวิทยาลัยธรรมศาสตร์

ธวัชชัย นามวงศ์พรหม สมรสกับนางยุพิน นามวงศ์พรหม (สกุลเดิม วรรณฤกษ์) อดีตข้าราชการครูโรงเรียนวัดสันทรายมูล มีบุตรธิดา 3 คน คือ นิติชัย, เนติชัย และนัฏฐา นามวงศ์พรหม

ธวัชชัย นามวงศ์พรหม มีความสามารถในการเป็นโฆษกตามงานต่าง ๆ ทำให้มีชื่อเสียงเป็นที่รู้จักของชาวบ้านทั่วไป อาจารย์ธวัชชัยได้ลาออกมาสมัครสมาชิกสภาผู้แทนราษฎรจังหวัดเชียงใหม่ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 แต่ครั้งนั้นไม่ได้รับเลือก มาได้รับเลือกเป็นผู้แทนครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคไท และมาสมัครอีกครั้งเมื่อการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 แต่ไม่ได้รับเลือก จึงเลิกเล่นการเมือง

เครื่องราชอิสริยาภรณ์
---------------------

* พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)

อ้างอิง
-------

1. ↑
2. 1 2 3  **นักการเมืองท้องถิ่นจังหวัดเชียงใหม่**. กรุงเทพฯ : สถาบันพระปกเกล้า. 2551[*ลิงก์เสีย*]
3. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-11-11 ที่ เวย์แบ็กแมชชีน, เล่ม ๙๓ ตอนที่ ๒๔ ง ฉบับพิเศษ หน้า ๑๒๗๖, ๗ กุมภาพันธ์ ๒๕๑๙
**เอกกมล คีรีวัฒน์** เป็นอดีตสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ อดีตกรรมการธนาคารไทยพาณิชย์ อดีตรองผู้ว่าการธนาคารแห่งประเทศไทย และอดีตเลขาธิการคณะกรรมการกำกับหลักทรัพย์และตลาดหลักทรัพย์

ประวัติ
-------

เอกกมล คีรีวัฒน์ เกิดเมื่อวันที่ 26 พฤษภาคม พ.ศ. 2488

เอกกมล คีรีวัฒน์ สำเร็จการศึกษาระดับปริญญาตรี (เกียรตินิยม) ด้านเศรษฐศาสตร์จาก Dartmouth College ประเทศสหรัฐอเมริกา และปริญญาโทด้านบริหารธุรกิจ (การเงิน) จาก Harvard Graduate School of Business Administration มหาวิทยาลัยฮาร์วาร์ด ประเทศสหรัฐอเมริกา

การทำงาน
--------

เอกกมล คีรีวัฒน์ เคยทำงานเป็นเลขาธิการคณะกรรมการกำกับหลักทรัพย์และตลาดหลักทรัพย์ ในระหว่างปี 2535 - 2538 เป็นเลขาธิการคนแรกของ ก.ล.ต. เป็นประธานบริษัทเอกชนหลายแห่ง อาทิ บริษัท เค.ซี. พร็อพเพอร์ตี้ จำกัด (มหาชน) บริษัท หลักทรัพย์ ซีมิโก้ จำกัด (มหาชน) 

เขาเป็นกรรมการธนาคารแห่งประเทศไทย ในระหว่างปี 2540 - 2543 หลังจากนั้นได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในสังกัดพรรคประชาธิปัตย์ ลำดับที่ 11 และได้รับเลือกตั้ง เป็น ส.ส.สมัยแรก ในสภาผู้แทนราษฎรไทย ชุดที่ 21

อ้างอิง
-------

1. 1 2  "เอกกมล คีรีวัฒน์" ไขก๊อกบอร์ดแบงก์ไทยพาณิชย์
2. ↑
3. ↑  ราชกิจจานุเบกษา, ประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบบัญชีรายชื่อ เก็บถาวร 2022-05-31 ที่ เวย์แบ็กแมชชีน
**วัดไร่แตงทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งลูกนก อำเภอกำแพงแสน จังหวัดนครปฐม

วัดไร่แตงทองตั้งเมื่อวันที่ 17 มีนาคม พ.ศ. 2535 ได้รับพระราชทานวิสุงคามสีมา เมื่อวันที่ 13 กรกฎาคม พ.ศ. 2536 สร้างขึ้นโดยหลวงปู่หลิว ปุณฺณโก พระเกจิดังในจังหวัดนครปฐม ขณะที่ท่านอยู่ที่วัดสนามแย้ จังหวัดกาญจนบุรี ก่อนย้ายมาจำพรรษาและพัฒนาวัดไร่แตงทองจนเป็นวัดที่ใหญ่โตมีชื่อเสียงเป็นที่รู้จักของคนทั่วไป

สิ่งศักดิ์สิทธิ์ของวัด คือ รูปเหมือนหลวงปู่หลิว นั่งพญาเต่าเรือน ขนาดสูง 8 เมตร 1 ศอก กว้าง 6 เมตร 1 คืบ ความยาว 8 เมตร 1 คืบ ผู้เลื่อมใสศรัทธาจากทั่วสารทิศเดินทางมากราบไหว้ และลอดใต้รูปเหมือนนั่งเต่ากันเป็นจำนวนมาก เชื่อกันว่าจะหายจากโรคภัยไข้เจ็บ อายุยืนเหมือนเต่า วัดยังมีรูปหล่อพระอรหันต์กัสสปะเถระ ปางสังคยานา ขนาดหน้าตักกว้าง 70 นิ้ว พระอานนท์ ขนาดหน้าตักกว้าง 60 นิ้ว และพระอุปคุต ขนาดหน้าตักกว้าง 60 นิ้ว วัตถุมงคลมีชื่อเสียงเรื่องวัตถุมงคลด้านพุทธคุณ เมตตามหานิยม ด้านค้าขายดียิ่งนัก

อ้างอิง
-------

1. ↑  "หลวงปู่หลิว ปัณณโก วัดไร่แตงทอง นครปฐม". ข่าวสด.
2. ↑  "วัดไร่แตงทองหล่อหลวงปู่หลิวยืน ๔ ก.ย.๕๙". คมชัดลึก.
3. ↑  "หลวงปู่หลิวประทับพญาเต่าเรือน วัดไร่แตงทอง นครปฐม". เอ็มไทย. คลังข้อมูลเก่าเก็บจากแหล่งเดิมเมื่อ 2017-03-22. สืบค้นเมื่อ 2021-05-19.
"**รีเมมเบอร์มี**" (อังกฤษ: Remember Me) เป็นเพลงประกอบภาพยนตร์เรื่อง *วันอลวน วิญญาณอลเวง* ภาพยนตร์แอนิเมชันของพิกซาร์แอนิเมชันสตูดิโอส์ในปี พ.ศ. 2560 เพลงแต่งโดยโรเบิร์ต โลเปซ และ คริสเทน แอนเดอร์สัน-โลเปซ เพลงได้รับการขับร้องในภาพยนตร์โดย เบนจามิน แบร็ต, Gael García Bernal, Anthony Gonzalez, และ Ana Ofelia Murguía รวมถึง Miguel และ Natalia Lafourcade ที่ร้องเพลงเวอร์ชั่นเพลงป็อบในเครดิตท้ายภาพยนตร์ Carlos Rivera ได้บันทึกเพลงเวอร์ชั่นโคเวอร์ โดยใช้ชื่อว่า "Recuerdame" ในอัลบั้มซาวน์แทร็คภาษาสเปนของภาพยนตร์ เพลง "*รีเมมเบอร์มี*" ชนะเลิศรางวัลออสการ์ สาขาเพลงประกอบภาพยนตร์ยอดเยี่ยม ในงานประกาศผลรางวัลออสการ์ ครั้งที่ 90 ในปี พ.ศ. 2561

บริบท
-----

เพลง "*รีเมมเบอร์มี*" ถูกใช้ในหลายบริบทตลอดภาพยนตร์ *วันอลวน วิญญาณอลเวง* เพลงเป็นที่รู้จักในฐานะเพลงยอดนิยมที่สุดของเออร์เนสโต เดอะ ลา ครูซ (พากย์โดย เบนจามิน แบร็ต) ที่เขียนโดยเพื่อนนักดนตรี เฮกเตอร์ ริเวอร่า (พากย์โดย Gael García Bernal) เพลงถูกร้องครั้งแรกในภาพยนตร์โดยบรรเลงแบบ mariachi ในฐานะคำขอจากเออร์เนสโต้ถึงแฟนเพลงให้ยังคงจำเขาไว้ในใจแม้เขาจะต้องออกเดินทางไกล ต่อมาเพลงปรากฏในรูปแบบเพลงกล่อมซึ่งเฮกเตอร์ร้องให้กับลูกสาวคือโคโค่ เมื่อเขาจะออกเดินทางเพื่อเป็นนักดนตรี จากนั้นเพลงได้นำมาร้องโดยมิเกล ริเวอรา (พากย์โดย Anthony Gonzalez) ให้กับโคโค่ผู้เป็นทวดเพื่อให้โคโค่ได้ระลึกถึงเฮกเตอร์ จากนั้นเพลงได้ปรากฏในรูปแบบเพลงป็อบในเครดิตท้ายภาพยนตร์ ร้องโดยนักร้อง Miguel และ Natalia Lafourcade.

ประวัติ
-------

### การผลิต

### ผลกระทบ

เพลง "*รีเมมเบอร์มี*" ถูกนำมาประยุกต์ในหลายครอบครัวในการช่วยเหลือเด็กๆในการรับมือกับความตาย การสูญเสีย หรือความเปลี่ยนแปลง วิดีโอหนึ่งของเด็กชายอายุสี่ขวบที่ร้องเพลง "*รีเมมเบอร์มี*" เพื่อการระลึกถึงน้องสาวที่เสียชีวิต ได้กลายเป็นกระแสโด่งดัง

รางวัล
------

เพลง "*รีเมมเบอร์มี*" ได้รับการเสนอชื่อในหลายรางวัล เช่น รางวัลลูกโลกทองคำ สาขาเพลงประกอบภาพยนตร์ยอดเยี่ยม และรางวัลออสการ์ สาขาเพลงประกอบภาพยนตร์ยอดเยี่ยม โดยชนะเลิศในรายการหลัง นอกจากนี้ยังชนะเลิศในรางวัล Critics' Choice Movie Awards สาขาเพลงยอดเยี่ยม

อ้างอิง
-------

1. ↑  "Texas Mom Shares Video of Son Serenading Deceased Baby Sister With Ballad From 'Coco'". *KTLA* (ภาษาอังกฤษ). 7 มกราคม พ.ศ. 2561. สืบค้นเมื่อ 7 มกราคม พ.ศ. 2561. `{{cite news}}`: ตรวจสอบค่าวันที่ใน: `|access-date=` และ `|date=` (help)

แหล่งข้อมูลอื่น
---------------

* Deadline article
**บทความนี้มีข้อความภาษาจีน** หากอุปกรณ์ของคุณไม่สามารถเรนเดอร์อักษรนี้ได้ คุณอาจเห็นเครื่องหมายคำถาม, อักษรพิเศษ, กล่อง หรือสัญลักษณ์อื่น ๆ แทนที่อักษรจีน

**เผิง เยฺว่** (จีน: 彭越, สิ้นพระชนม์ 196 ปีก่อนคริสตกาล) ชื่อรอง **จง** (จีน: 仲) เป็นขุนพลและขุนนางชาวจีนในช่วงปลายราชวงศ์ฉินและช่วงต้นราชวงศ์ฮั่นตะวันตก เขามีส่วนเกี่ยวข้องกับ สงครามฉู่–ฮั่น การต่อสู้แย่งชิงอำนาจระหว่างผู้ก่อตั้งราชวงศ์ฮั่น หลิว ปัง (จักรพรรดิฮั่นเกาจู่) และคู่แข่งของเขา เซี่ยง อวี่ ฐานะพันธมิตรของ หลิว ปัง ในการรับรู้ถึงผลงานของเขา ฮั่นไท่จู่ได้พระราชทานตำแหน่ง เหลียงหวัง (梁王) ภายหลังการสถาปนาราชวงศ์ฮั่น

ประวัติ
-------

### การก่อจลาจล

เผิง เยฺว่ เป็นคนอำเภอฉางหยี่ (เทศมณฑลจิ้นเซียง มณฑลชานตง ในปัจจุบัน) และเดิมเป็นชาวประมง หลังจาก การจลาจลที่ต้าเจ๋อเซียง ใน 209 ปีก่อนคริสตกาล เผิง เยฺว่ได้รับการเสนอชื่อจากเพื่อน ๆ ให้เป็นผู้นำของพวกเขา และนำการจลาจลต่อต้าน ราชวงศ์ฉิน ในขั้นต้น เผิง เยฺว่ไม่เต็มใจที่จะกบฏ แต่ในที่สุดเขาก็จัดให้ผู้สนับสนุนของเขาไปพบเขาในเช้าวันรุ่งขึ้น อย่างไรก็ตาม คนของเขามาไม่ตรงเวลา คนสุดท้ายมาตอนเที่ยง เผิง เยฺว่กล่าว "เพราะทุกคนเลือกข้าให้เป็นผู้นำ ต้องมีวินัย เนื่องจากวันนี้คนมาสายเกินไปข้าไม่สามารถลงโทษพวกเขาทั้งหมดได้ คนสุดท้ายที่มาถึงจะถูกประหารชีวิต"

อ้างอิง
-------

1. ↑  Sima Qian. *Records of the Grand Historian*, Volume 90.

| * ด
* ค
* ก
บุคคลสำคัญในสงครามฉู่-ฮั่น (338–342) |
| --- |
| Western Chu | 
* เซี่ยง อฺวี่
* Fan Zeng
* Consort Yu
* Long Ju
* Ji Bu
* Xiang Zhuang
* เซี่ยง ปั๋ว
* Zhongli Mo

 |
| Han | 
* หลิวปัง
* Lü Ze
* เตียวเหลียง
* เซียว เหอ
* หาน ซิ่น
* เฉาเสิ่น
* Fan Kuai
* King Xin of Han
* Chen Xi
* Ding Fu
* Chong Da
* Fu Kuan
* Jin Xi
* Zhou Xie
* Ying Bu
* เผิงเย่ว์
* Li Yiji
* Li Shang
* เฉิน ผิง
* เซี่ยโหวอิง
* โจว ปั๋ว
* Lu Wan
* กวนอิง

 |
**มาร์แชล บรูซ มาเธอร์ที่สาม** (อังกฤษ: Marshall Bruce Mathers III; เกิด 17 ตุลาคม ค.ศ. 1972) รู้จักกันชื่อที่ใช้บนเวทีว่า **เอ็มมิเน็ม** (Eminem แต่นิยมเขียนเป็น **EMINƎM**)และอัลเทอร์อีโกของเขา **สลิม เชดี** (Slim Shady) เป็นแร็ปเปอร์ โปรดิวเซอร์ นักแต่งเพลง และนักแสดงชาวอเมริกา ความนิยมในเอ็มมิเน็มทำให้วงดี 12 ที่เขาเป็นสมาชิกเป็นที่รู้จัก นอกจากการเป็นสมาชิกวงดี 12 แล้ว เอ็มมิเน็มยังร่วมงานฮิปฮอปในแบดมีตอีวิล ร่วมกับรอยส์ดา 5'9" เอ็มมิเน็มเป็นหนึ่งในศิลปินที่มียอดจำหน่ายสูงสุดในโลกและเป็นศิลปินที่มียอดจำหน่ายผลงานเพลงสูงสุดในคริสต์ทศวรรษที่ 2000 หลายนิตยสารได้จัดอันดับเอ็มมิเน็มเป็นหนึ่งในศิลปินที่ยิ่งใหญ่ที่สุดตลอดกาล อาทิ *โรลลิ่งสโตน* ซึ่งจัดอันดับอยู่ที่ 82 ในศิลปินที่ยิ่งใหญ่ตลอกาล 100 คน และประกาศให้เขาเป็น **"ราชาเพลงฮิปฮอป"** รวมถึงการร่วมงานกับวงดี 12 และแบดมีตอีวิล เอ็มมิเน็มก็ประสบความสำเร็จติด 1 ใน 10 บนชาร์ต*บิลบอร์ด* 200 เอ็มมิเน็มได้ยอดจำหน่ายมากกว่า 42 ล้านเพลง และ 49.1 ล้านอัลบั้มในสหรัฐอเมริกา และ 100 ล้านอัลบั้มทั่วโลก

เอ็มมิเน็มได้รับความนิยมอย่างรวดเร็วในปี ค.ศ. 1999 ด้วยอัลบั้มสังกัดค่ายเปิดตัวในชื่อ *เดอะสลิมเชดีแอลพี* และอัลบั้มแรกของเขา *เดอะมาร์แชลมาเทอรส์แอลพี* และอัลบั้มที่ 3 ของเขา *เดอะเอ็มมิเน็มโชว์* ซึ่งล้วนได้รับรางวัลแกรมมี่ ทำให้เขาเป็นศิลปินคนแรกที่ได้รับรางวัลในสาขาอัลบั้มแร็ปยอดเยี่ยม (Best Rap Album) สำหรับแอลฟีทั้งสาม *เดอะมาร์แชลมาเทอรส์แอลพี* จัดว่าเป็นอัลบั้มที่ขายดีที่สุดและประสบความสำเร็จที่สุดของเอ็มมิเน็ม เอ็มมิเน็มไปเฮียตัสหลังคอนเสิร์ตทัวร์ในปี ค.ศ. 2005 และออกอัลบั้มแรกนับแต่ปี ค.ศ. 2004 *อังกอร์* โดยใช้ชื่อว่า *รีแลปส์* เมื่อวันที่ 15 พฤษภาคม ค.ศ. 2009 ต่อมาในปี ค.ศ. 2010 เอ็มมิเน็มได้ออกสตูดิโออัลบั้มลำดับที่เจ็ดในชื่อ *รีโคเวอรี* ซึ่งประสบความสำเร็จทั่วโลก *รีโคเวอรี* เป็นหนึ่งในอัลบั้มที่ขายดีที่สุดทั่วโลกในปี 2010 ร่วมกับอัลบั้ม *เดอะเอ็มมิเน็มโชว์* ที่ขายดีที่สุดในปี 2002 เอ็มมิเน็มได้รับรางวัลแกรมมี่ทั้งจากอัลบั้ม *รีแลปส์* และ *รีโคเวอรี* ทำให้เขาได้รับรางวัลแกรมมีตลอดการทำงานของเขาทั้งสิ้น 13 รางวัล นอกจากนี้ เอ็มมิเน็มยังได้รับความนิยมจากอัลบั้มใหม่ๆของเขาเช่นอัลบั้ม *มิวสิคทูบีเมอร์เดอร์บาย* และ *มิวสิคทูบีเมอร์เดอร์บายไซด์บี* ในปัจจุบัน

รายชื่ออัลบั้ม
--------------

**อัลบั้มสตูดิโอเดี่ยว**

* อินฟินิต (1996)
* เดอะสลิมเชดีแอลพี (1999)
* เดอะมาร์แชลมาเทอรส์แอลพี (2000)
* เดอะเอ็มมิเน็มโชว์ (2002)
* อังกอร์ (2004)
* รีแลปส์ (2009)
* รีโคเวอรี (2010)
* เดอะมาร์แชลมาเทอรส์แอลพี 2 (2013)
* รีไวเวิล (2017)
* กามิกาเซ่ (2018)
* มิวสิคทูบีเมอร์เดอร์บาย (2020)

**อัลบั้มร่วมร้อง**

อ้างอิง
-------

1. ↑  Ankeny, Jason (2006). "Eminem – Biography". Allmusic. สืบค้นเมื่อ 2008-01-30. `{{cite web}}`: ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)
2. ↑  Up for Discussion (December 7, 2009). "Best of the 2000s: The Decade In Charts and More". *Billboard*. สืบค้นเมื่อ 2012-03-30.
3. ↑  "The Immortals: Rolling Stone". *Rolling Stone*. เก็บจากแหล่งเดิมเมื่อ 2008-10-16. สืบค้นเมื่อ 2008-10-20.
4. ↑  By Chris Molanphy (August 15, 2011). "Introducing the King of Hip-Hop". *Rolling Stone*. คลังข้อมูลเก่าเก็บจากแหล่งเดิมเมื่อ 2015-11-13. สืบค้นเมื่อ 2011-08-20.
5. ↑  Business Wire (January 5, 2012). "The Nielsen Company & Billboard's 2011 Music Industry Report". Business Wire. สืบค้นเมื่อ 2012-03-30.
6. ↑

แหล่งข้อมูลอื่น
---------------

* เว็บไซต์อย่างเป็นทางการ
**ข้าวโปง** คือ ขนมโบราณของจังหวัดนครสวรรค์ และพื้นที่ใกล้เคียง โดยการใช้ข้าวเหนียวใหม่ ที่นึ่งสุกใหม่ ๆ ยังร้อน ๆ ตำในครกไม้จนกลายเป็นแป้ง แล้วปั้น ยัดไส้ด้วยถั่วลิสงคั่วตำหยาบ ผสมงาดำและน้ำตาลปี๊บ เนื้อสัมผัสนุ่ม เด้งหนึบ หวานและหอมงาดำ

ข้าวโปง นครสวรรค์

ลักษณะ
------

ข้าวโปงมีลักษณะเป็นก้อนรี เป็นแห้งข้าวเหนียวผสมงา หุ้มด้วยไส้ถั่วลิสงคั่วที่คลุกด้วยงาดำ และน้ำตาลปีบ

ความเป็นมา
----------

ข้าวโปง เกิดจากวิถีชุมชน ที่ทำนา และสีข้าวไว้กินเอง เมื่อมีข้าวใหม่ จึงมาทำเป็นขนม ข้าวโปงนิยมทำหลังจากเสร็จการเก็บเกี่ยวข้าว

ความแตกต่างระหว่าง ข้าวโปง กับ ข้าวโป่ง
---------------------------------------

ข้าวโปง ตรงกับความเป็นมาของ ข้าวโป่ง ของทางภาคอีสาน และกระบวนการก็คล้ายกัน ต่างที่ ข้าวโป่ง เป็นแผ่นบาง แต่ข้าวโปง เป็นก้อน ห่อไส้

อ้างอิง
-------

1. ↑  "สืบสานข้าวโปง ขนมไทยโบราณ". *สำนักข่าวไทย อสมท* (ภาษาอังกฤษแบบอเมริกัน). 2020-06-15.
2. ↑  เว็บไซต์สัมมาชีพชุมชนจังหวัดนครสวรรค์. "การทำข้าวโปงโดย นางสาวรจนา โมกขศักดิ์ >>เว็บไซต์สัมมาชีพชุมชนจังหวัดนครสวรรค์ - กรมการพัฒนาชุมชน". *cddata.cdd.go.th* (ภาษาอังกฤษ).
**พันธุ์ทิพา ศกุณต์ไชย** เดิมสะกดว่า **พรรทิภา สกุลชัย** หรือรู้จักในชื่อ **ติ๋ม ทีวีพูล** เป็นนักธุรกิจชาวไทย 

พันธุ์ทิพาจบการศึกษาม.ศ.5 จากโรงเรียนสายน้ำผึ้ง ระดับปริญญาตรีจากมหาวิทยาลัยอัสสัมชัญบริหารธุรกิจ สาขาการเงินการธนาคาร ทำงานเป็นเลขากรรมการผู้จัดการใหญ่ บริษัท เควสเตอร์ (ประเทศไทย) จำกัด ได้ 1 ปี แล้วรับตำแหน่งเป็นผู้จัดการฝ่ายโฆษณาดิสเพลย์ หนังสือพิมพ์เดอะเนชั่น ระหว่างปี พ.ศ. 2521-2523 และเป็นผู้จัดการฝ่ายบริการลูกค้า บริษัท สปา แอดเวอร์ไทซิ่ง จำกัด ระหว่างปี พ.ศ. 2523-2526 เริ่มอาชีพในวงการบันเทิงจากการทำรายการวิทยุในนามบริษัท ซาวด์ โปรเจกต์ จำกัด ผลิตเพลงประกอบละคร ต่อมาได้รู้จักและแต่งงานกับเกรียงศักดิ์ สกุลชัย หรือ ต้อย แอ๊คเนอร์ และได้มาทำนิตยสารบันเทิง *ทีวีพูล* ด้วยกัน และก่อตั้งบริษัทที่ชื่อโน้ต พับลิชชิ่ง จำกัด ในปี พ.ศ. 2533 หลังจากนั้นเปิดนิตยสารอีก 2 เล่ม คือ *สไปซี* และนิตยสาร *สตาร์นิวส์* โดยนิตยสารทีวีพูล และสไปซี มียอดขายรวมกันกว่า 2.5 แสนฉบับต่อสัปดาห์ จนในปี พ.ศ. 2548 ได้ทำรายการโทรทัศน์ที่ชื่อ *ทีวีพูล ทูไนท์* และ *ทีวีพูล ไลฟ์* ที่ออกอากาศทางช่อง 5 และได้หันมาทำธุรกิจโทรทัศน์ดาวเทียม ที่กำลังนิยมในขณะนั้น โดยเปิดช่อง ทีวีพูล แชนแนล จากนั้นตัดสินใจประมูลโทรทัศน์ดิจิตัล 2 ช่อง ในนามบริษัท ไทยทีวี จำกัด คือ ช่องข่าว ไทยทีวี และช่องเด็ก โลกา

ด้านชีวิตส่วนตัว สมรสกับเกรียงศักดิ์ สกุลชัย หรือ ต้อย แอ๊คเนอร์ มีบุตรชาย 3 คน หลังจากนั้นหย่าร้างกับเกรียงศักดิ์ และสมรสกับ พล.อ.นพดล อินทปัญญา อดีตผู้ทรงคุณวุฒิพิเศษกองทัพบก และเป็นที่ปรึกษาคณะรักษาความสงบแห่งชาติ (คสช.)  และปัจจุบันได้หย่ากับ พลเอก นพดล อินทปัญญา แล้ว

ผู้จัดรายการ
------------

**ออนไลน์**

* TVPOOL [LIVE] (ธันวาคม 2565)
* ติดเทรนท์ (ธันวาคม 2565)
* เต๋าตอบ (1 มกราคม 2565)
* ทางช่อง YouTube:TVPOOL OFFICIAL

อ้างอิง
-------

1. ↑  "ด้วยแรงใจจากคนข้างหลัง? "ติ๋ม ทีวีพูล" ว่าที่เจ้าแม่ทีวีดิจิตอล". *ผู้จัดการออนไลน์*. 7 มิถุนายน 2557. สืบค้นเมื่อ 12 มกราคม 2567. `{{cite web}}`: ตรวจสอบค่าวันที่ใน: `|accessdate=` (help)
2. ↑  "พรรทิภา สกุลชัย เจ้าแม่ทีวีพูล". คลังข้อมูลเก่าเก็บจากแหล่งเดิมเมื่อ 2015-01-09. สืบค้นเมื่อ 2015-05-29.
3. ↑  เส้นทาง‘ติ๋ม ทีวีพูล’เมื่อถึงวันที่‘ไม่บันเทิง’ คมชัดลึก
4. ↑  เจ้าแม่ธุรกิจบันเทิงผู้สร้างเม็ดเงิน 400 ล้านต่อปี!![*ลิงก์เสีย*]
5. ↑  ลุย! 3ปีจะเป็นที่ 1 'ติ๋ม ทีวีพูล' ทุ่มทั้งชีวิต บุกทีวีดิจิตอล ไทยรัฐ
6. ↑  เส้นทางสุดช้ำ "ติ๋ม ทีวีพูล" หนี้เกือบ 2 พันล้าน ก่อนชนะ กสทช.ยกแรก ไทยรัฐ
พระอามิตภพุทธเจ้า ทิเบต ศตวรรษที่ 18
**จาจา** (อักษรโรมัน: Tsatsa, tsa-tsa, tsha-tsha) เป็นเครื่องถวายบูชาคล้ายกับพระเครื่องในศาสนาพุทธแบบทิเบต มีลักษณะเป็นแผ่นขนาดเล็กนูนต่ำ ทำมาจากดินเหนียวขึ้นรูป แต่ก็พบที่ทำมาจากโลหะบ้างเช่นกัน

จาจามักแสดงรูปชองพุทธศาสนบุคคล รวมถึงพระพุทธเจ้า, เทพเจ้า, คุรุ และศาสนสถาน และสามารถพบจารึกซึ่งมักเป็นพยางค์ศักดิ์สิทธิ์ หรือมนตร์ยาวก็ได้ จาจามักถูกนำมาตั้งถวายบูชาตามสถานที่พิเศษ เช่นในถ้ำที่เชื่อว่ามีความศักดิ์สิทธิ์ หรือนำมาบรรจุภายในพื้นที่ศักดิ์สิทธิ์ เช่นในสถูป นอกจากนี้ยังมีการผลิตจาจาในโอกาสพิเศษ เช่น วันครบรอบวันเกิดของศาสนบุคคลที่สำคัญ หรือเพื่อฉลองการเดินทางเยือนของศาสนบุคคลที่สำคัญ

จาจาส่วนใหญ่ทำมาจากดินเหนียว ส่วนจาจาสำหรับถวายบูชามักทำมาจากโลหะหรือจากวัสดุมีค่า บางครั้งอาจมีการผสมอัฐิของพระสงฆ์ที่ได้รับความเคารพลงไปเล็กน้อยเพื่อให้จาจามีความศักดิ์สิทธิ์ขึ้นมาหรือเพื่อระลึกถึงพระสงฆ์รูปนั้น ๆ หลังนำไปขึ้นรูปด้วยแม่พิมพ์แล้ว จาจาจะนำไปตากแห้งหรือไปเผาให้แห้ง จากนั้นจึงนำไปเคลือบ แกะสลักจารึก หรือทาสี ในระหว่างขบวนการการผลิตจาจานั้นจะมีการสวดมนตร์ไปด้วย การผลิตจาจานั้นมองว่าเป็นการสะสมบุญ สร้างกรรมดี และเป็นหนทางไปสู่การหลุดพ้นจากสังสารวัฏในศาสนาพุทธ

อ้างอิง
-------

1. ↑  Rhie, Marylin and Thurman, Robert (eds):*Wisdom And Compassion: The Sacred Art of Tibet*, pp. 330, 393, 1991, Harry N. Abrams, New York (with 3 institutions), ISBN 0810925265
2. ↑  Reedy, Chandra L. (1 January 2006). "Multiple Functions and Multiple Histories of Tibetan Tsha-Tshas (votive Clay Images)". *Studies in Conservation*. **51** (sup2): 144–150. doi:10.1179/sic.2006.51.Supplement-2.144. S2CID 192997987.
3. ↑  "Archivierte Kopie". คลังข้อมูลเก่าเก็บจากแหล่งเดิมเมื่อ 2009-11-25. สืบค้นเมื่อ 2023-11-17.
4. ↑  Li; "Protection and development of Tibetan tsatsa art culture-Vtibet". *www.vtibet.cn*. สืบค้นเมื่อ 2022-05-16.

* Juan, Li. "Images of Earth and Water". *www.asianart.com*. สืบค้นเมื่อ 23 February 2022.


วิกิมีเดียคอมมอนส์มีสื่อที่เกี่ยวข้องกับ **Tsatsa**
วิวทิวทัศน์ของดูไบมารีน่า**โอเชียนไฮส์** (อังกฤษ: Ocean Heights) คือ ตึกระฟ้าที่อยู่อาศัยแห่งหนึ่ง ที่ดูไบมารีน่า เมืองดูไบ สหรัฐอาหรับเอมิเรตส์ ตัวอาคารสูง 310 เมตร (1,017 ฟุต) จำนวน 83 ชั้น ได้รับการออกแบบโดยแอนดรู บรอมเบิร์จ แห่งบริษัท เอแดส (Andrew Bromberg of Aedas) ตัวอาคารสร้างถึงยอดสุดเมื่อวันที่ 22 ธันวาคม ค.ศ.2009 และเสร็จสมบูรณ์ใน ค.ศ. 2010 

โอเชียนไฮส์ในปัจจุบันคือ อาคารที่อยู่อาศัยที่สูงที่สุดอันดับ 8 ของโลก (อันดับ 1 คือ 432 พาร์กแอเวนู) และอาคารที่อยู่อาศัยที่สูงที่สุดอันดับ 6 ของดูไบ ตามหลังอาคารปรินเซสทาวเวอร์ 23 มารีน่า อีไลท์เรสซิเดนส์ มารีน่าทอร์ช และ HHHR ทาวเวอร์ 

ตัวอาคารมีส่วนโค้งที่เป็นเอกลักษณ์และการเคลื่อนไหวที่บิดเป็นเกลียว จริงๆแล้วนี่คืออาคารเวอร์ชั่นที่ 3 ที่ถูกเตรียมการโดย DAMAC Properties Co. เวอร์ชั่นแรกตัวอาคารสูงเพิ่ง 38 ชั้น เวอร์ชั่นที่สองมี 50 ชั้น และล่าสุดอาคาร 83 ชั้น ตั้งอยู่ท่ามกลางคอนโดมีเนียม 519 หลังที่ตั้งอยู่ตามถนน Al Sufouh ในดูไบมารีน่า

ดูเพิ่ม
-------

* ตึกระฟ้า
* รายชื่อตึกที่สูงที่สุดในโลก
* วิกิมีเดียคอมมอนส์มีสื่อเกี่ยวกับ Ocean Heights

อ้างอิง
-------

1. ↑  "Ocean Heights". SkyscraperPage.com. สืบค้นเมื่อ 2007-09-26.
การถ่ายภาพอาหารก่อนจะรับประทาน
คนถ่ายภาพอาหารที่จะรับประทาน
ลูกค้าร้านอาหารกำลังถ่ายภาพของหวาน
ความเฟื่องฟูของสื่อสังคมในศตวรรษที่ 21 ทำให้ลูกค้าของร้านอาหารและผู้ทำอาหารที่บ้านใช้กล้องดิจิทัลหรือสมาร์ทโฟนถ่ายภาพอาหารก่อนที่จะรับประทาน โดยทั่วไปภาพถ่ายอาหารดังกล่าวมีไว้เพื่อการใช้งานส่วนตัวเช่นการเก็บบันทึกภาพถ่ายอาหาร มากกว่าเพื่อวัตถุประสงค์ทางการค้า 

ปรากฏการณ์นี้ถูกเรียกว่า "**กล้องกินก่อน**" ในฮ่องกง มีความหมายถึงผู้ถ่ายภาพที่ "ให้อาหาร" ในเชิงอุปมาให้กับกล้องถ่ายภาพของตนเองก่อนที่จะให้ตัวเองได้กิน

ภูมิหลัง
--------

เหตุผลหนึ่งที่ทำให้ "กล้องกินก่อน" เป็นที่นิยมก็คือความสะดวกสบายทางดิจิทัลที่เพิ่มมากขึ้นref>Chan, Ivan (1 May 2015). "相機食先—簡易食物拍法". เก็บจากแหล่งเดิมเมื่อ 17 April 2016. สืบค้นเมื่อ 9 April 2016.</ref> การมีส่วนร่วมในสื่อสังคมทั่วโลกที่เพิ่มขึ้นอย่างต่อเนื่องด้วยความก้าวหน้าทางเทคโนโลยีและความแพร่หลายของอุปกรณ์ดิจิทัลที่ทำหน้าที่เป็นสื่อกลางสำหรับสื่อสังคม เดฟ ฮาเกอร์แมน (Dave Hagerman) ช่างภาพอาหารผู้มีประสบการณ์ของ *เดอะนิวยอร์กไทมส์*, *เดอะวอลล์สตรีทเจอร์นัล* และ *ซาเวอร์* กล่าวว่าอินสตราแกรมมีภาพถ่าย "กล้องกินก่อน" มากที่สุด แพลตฟอร์มนี้เป็นช่องทางให้ผู้คนได้แบ่งปันและดื่มด่ำกับความหลงใหลในอาหารทั่วโลก ซึ่งสนับสนันการถ่ายภาพอาหารเพื่อการใช้ส่วนตัว ที่สำคัญกว่านั้น การเก็บบันทึกภาพถ่ายอาหารก็ถือเป็นการแสดงตัวตนรูปแบบหนึ่ง โดยแสดงให้เห็นว่าพวกตนเป็นใครจากสิ่งที่พวกเขารับประทาน ตามคำกล่าวที่ว่า "บอกฉันว่าคุณกินอะไร แล้วฉันจะบอกคุณว่าคุณเป็นใคร" โดยJean Anthelme Brillat-Savarin นักปรัชญาและนักชิมอาหารชาวฝรั่งเศส

อ้างอิง
-------

1. ↑  Lee, Jie Yin (1 October 2015). "Take Food Picture Before Eating Becomes a Trend". เก็บจากแหล่งเดิมเมื่อ 27 March 2019. สืบค้นเมื่อ 4 April 2016.
2. 1 2  Murphy, Kate (6 April 2010). "First Camera, Then Fork". เก็บจากแหล่งเดิมเมื่อ 5 April 2019. สืบค้นเมื่อ 9 April 2016.
3. ↑  "Taking 'food porn' photos in Hong Kong is so popular even the chefs are doing it". *South China Morning Post* (ภาษาอังกฤษ). 7 March 2014. สืบค้นเมื่อ 3 January 2024.
4. ↑  "飯聚相機食先 朋友餓壞無癮 心理學家:藉分享動態 獲取關注". 14 July 2015. คลังข้อมูลเก่าเก็บจากแหล่งเดิมเมื่อ 20 April 2016. สืบค้นเมื่อ 9 April 2016.
5. ↑  Koh, Joyce (22 December 2015). "Camera eats first: Is Instagram changing the way we eat?". เก็บจากแหล่งเดิมเมื่อ 11 March 2016. สืบค้นเมื่อ 26 March 2016.
**ปลาช่อนเข็ม** (อังกฤษ: Pikehead fish) ชื่อสกุลของปลาน้ำจืดขนาดเล็กจำพวกหนึ่ง ที่อยู่ในวงศ์ Luciocephalinae ในวงศ์ใหญ่ Osphronemidae ใช้ชื่อสกุลว่า *Luciocephalus* (/ลิว-ซิ-โอ-เซฟ-อา-ลัส/)

มีรูปร่างแตกต่างไปจากปลาชนิดอื่นในวงศ์นี้อย่างเห็นได้ชัด โดยกลับมีรูปร่างคล้ายปลาช่อน แต่หัวและปากยื่นยาวแหลมเหมือนปลาเข็ม ลำตัวมีสีน้ำตาลไหม้หรือน้ำตาลเขียว ด้านหลังสีจางกว่า และมีแถบสีดำพาดยาวทางความยาวลำตัวอย่างเห็นได้ชัด ครีบทุกครีบบางใส และไม่มีถุงลม

มีขนาดลำตัวตั้งแต่ 20 เซนติเมตร จนถึง 10 เซนติเมตร

เป็นปลาที่หากินอยู่ตามผิวน้ำของพรุตั้งแต่ภาคใต้ตอนล่างของไทยไปจนถึงเกาะบอร์เนียว ในอินโดนีเซีย วางไข่โดยตัวผู้จะอมไว้ในปาก และเลี้ยงจนลูกปลาได้ขนาด 1 เซนติเมตร จึงปล่อยออกมา ขณะที่ตัวเมียจะมีขนาดใหญ่กว่าตัวผู้

มีอยู่ 2 ชนิดเท่านั้น คือ

* *Luciocephalus aura* มีขนาดเล็กกว่าอีกชนิดหนึ่ง โดยพบเฉพาะบนเกาะบอร์เนียว และเป็นปลาที่เพิ่งถูกอนุกรมวิธานในปี ค.ศ. 2005
* *Luciocephalus pulcher* พบได้ในป่าพรุทางภาคใต้ของไทย ไปจนถึงมาเลเซีย

นิยมเลี้ยงเป็นปลาสวยงามทั้งคู่

อ้างอิง
-------

1. 1 2  สมโภชน์ อัคคะทวีวัฒน์. *สาระน่ารู้ ปลาน้ำจืดไทย เล่ม ๒*. กรุงเทพฯ : องค์การค้าของคุรุสภา, 2547. 257 หน้า. หน้า 176. ISBN 974-00-8738-8
2. ↑  Fishbase.com
Province of Ethiopia (1962–1993)
**จังหวัดเอริเทรีย** (ทือกรึญญา: ኣውራጃ ኤርትራ, อาหรับ: مقاطعة إريتريا) เป็นจังหวัดทางตอนเหนือสุดของเอธิโอเปีย มีเมืองหลวงอยู่ที่แอสมารา เอริเทรียได้รับเอกราชในปี 1993 หลังสงครามอิสรภาพเอริเทรีย

ประวัติศาสตร์
-------------

ในอดีตภูมิภาคนี้เรียกว่า เมดรี บาห์รี (ดินแดนแห่งท้องทะเล) ชื่อของดินแดนนี้ถูกเปลี่ยนเป็นเอริเทรียหลังจากการสร้างอาณานิคมของอิตาลีแห่งเอริเทรียในปี 1890 หลังจากการขยายการยึดครองของอิตาลีในพื้นที่ตั้งแต่ปี 1882 พรมแดนระหว่างเอริเทรียของอิตาลีและจักรวรรดิเอธิโอเปียถูกกำหนดไว้ในสนธิสัญญาวูแชเล 1889 หลังจากที่อิตาลีพิชิตเอธิโอเปียในปี 1936 และตั้งอาณานิคมของแอฟริกาตะวันออกของอิตาลี เอริเทรียก็กลายเป็นส่วนหนึ่งของเอริเทรีย ในช่วงสงครามโลกครั้งที่ 2 ดินแดนแห่งนี้ตกอยู่ภายใต้การยึดครองของกองทัพอังกฤษและอยู่ภายใต้การดูแลของสหประชาชาติในปี 1951 เมื่อวันที่ 15 กันยายน 1952 ดินแดนแห่งนี้กลายเป็นรัฐปกครองตนเองเอริเทรีย รวมกับจักรวรรดิเอธิโอเปียภายใต้อำนาจอธิปไตยของจักรพรรดิเอธิโอเปีย.

การปกครองตนเองถูกถอนออกเมื่อวันที่ 14 พฤศจิกายน 1962 หลังจากการเริ่มต้นของสงครามประกาศอิสรภาพของเอริเทรียในปี 1961 หลังจากการปฏิวัติเอธิโอเปียในปี 1974 จังหวัดนี้อยู่ภายใต้การปกครองของเดร์ก และต่อมาคือสาธารณรัฐประชาธิปไตยประชาชนเอธิโอเปีย จังหวัดได้รับเอกราชทางนิตินัยภายใต้แนวร่วมปลดปล่อยประชาชนเอริเทรียในปี 1991 และถูกยกเลิกอย่างเป็นทางการโดยเอธิโอเปียในปี 1993 กลายเป็นรัฐเอกราชของเอริเทรีย

อ้างอิง
-------

1. ↑  Metaferia, Getachew (2001). "Review of Eritrea and Ethiopia: The Federal Experience". *Journal of Third World Studies*. **18** (2): 287–293. ISSN 8755-3449. JSTOR 45193981.
2. ↑  "Eritrea profile - Timeline". 15 November 2018 – โดยทาง www.bbc.com.
**ชุมศักดิ์ นรารัตน์วงศ์** (ชื่อเล่น: ย่อง) เกิดพฤษภาคม พ.ศ. 2510 ผู้ใช้ภาษาไทยดีเด่น เนื่องในวันภาษาไทยแห่งชาติ 29 กรกฎาคม พ.ศ. 2563 กระทรวงวัฒนธรรม, นักเขียนสารคดียอดเยี่ยมรางวัล คน ค้น ฅน พ.ศ. 2547 นักวิชาการอิสระ ชาวดุซงญอ อำเภอจะแนะ จังหวัดนราธิวาส ประเทศไทย

ชุมศักดิ์ นรารัตน์วงศ์

ประวัติ
-------

ชุมศักดิ์ นรารัตน์วงศ์ ผ่านการศึกษาจากดุซงญอ มัธยมต้นสุไหงปาดี และมัธยมปลายที่โรงเรียนโยธินบูรณะ กรุงเทพมหานคร

ระดับปริญญาตรีจบจากมหาวิทยาลัยรามคำแหง ปริญญาโทจากสถาบันบัณฑิตพัฒนาบริหารศาสตร์ (นิด้า) ผ่านงานด้านสื่อสารมวลชน คนถ่ายภาพ ก่อนผันตัวเองมาดำรงตนเป็น ‘คนเขียนหนังสืออิสระ’

นอกจากเป็นนักเขียนอิสระ นักวิชาการอิสระ ชุมศักดิ์ยังเป็นนักกิจกรรมสร้างสรรค์ในพื้นที่สามจังหวัดชายแดนภาคใต้ ก่อตั้งกลุ่มชื่อ ‘สานสายใยวัฒนธรรม หัวใจเดียวกัน’ เพื่อสร้างงานศิลปะ วัฒนธรรม เผยแพร่แง่งามชายแดนใต้สู่สังคมวงกว้าง รวมทั้งกิจกรรมพัฒนาความรู้ด้านการสื่อสารแก่เยาวชนด้วย

ชุมศักดิ์ ก่อตั้งนิตยสารสานสายใยวัฒนธรรม หัวใจเดียวกัน เพื่อเผยแพร่แง่งามชายแดนใต้ ผ่านสารคดี ภาพถ่าย วรรณกรรม รวมทั้งลงพื้นที่ เรียบเรียงเป็นหนังสือสารคดี บทความ งานวิจัย ต่อเนื่อง กระทั่ง พ.ศ. 2561 อุทยานการเรียนรู้ยะลา (TK PARK YALA) ได้มอบโล่เชิดชูเกียรติ ฐานะเป็น "ห้องสมุดมนุษย์" (Human Library) ด้านองค์ความรู้ด้านการเขียนให้

ผลงานด้านการเขียน
-----------------

* อเนก สิทธิประศาสตร์ : สุภาพบุรุษนักปกครอง
* ประวัติศาสตร์สมัย หลวงปู่ทวดเหยียบน้ำทะเลจืด
* สายฝนเหนือปากน้ำบางนรา
* แสงเงาหลังแผ่นฟิล์ม แจ๊สสยาม
* บุษผาในคีตกาลร็อค กิตติ กีตาร์ปืน
* จิตวิญญาณระหว่างขุนเขา บูโด – สันกาลาคีรี
* ใต้ร่มเย็น ด้วยพระบารมี
* ใต้ความทรงจำ
* เกาะติดวิกฤติไฟใต้
* ย่องไปชายแดนใต้

อ้างอิง
-------

1. ↑  "วธ.มอบรางวัล "หมอทวีศิลป์" ใช้ภาษาไทยถูกต้องสร้างสรรค์". *Thai PBS*.
2. 1 2  "ชุมศักดิ์ นรารัตน์วงค์". *ทางอีศาน*.
3. ↑  จิตวิญญาณระหว่างขุนเขา บูโด – สันกาลาคีรี ,ชุมศักดิ์ นรารัตน์วงค์ ISBN 0749785703
4. ↑  มะดากะกุล, สุกรี (2018-09-21). ""พี่ย่องนักเขียนชื่อดัง"เปิดบ้านใหม่ !!! สถานีชุมนุม ความคิด "ญีวอยังซามอ"#หัวใจเดียวกัน - ข่าวชายแดนใต้ | แอดชายแดนใต้".
5. ↑  "เยาวชนแดนใต้พัฒนาทักษะภาษาร่วมแก้ปัญหาในพื้นที่". *posttoday*. 2017-11-03.
6. ↑  "เสวนาและแถลงข่าวเปิดตัวโครงการ "ร้อยพลัง รังสรรค์วิถี : ก้าวนี้และก้าวต่อไปบนด้ามขวาน"". *จุฬาลงกรณ์มหาวิทยาลัย*.
7. ↑  "มหกรรมศิลปวัฒนธรรม "ชายแดนใต้-หัวใจเดียวกัน"". *mgronline.com*. 2011-07-25.
8. ↑  "ปลุกจิตสำนึกรักษ์ป่า". *สยามรัฐ*. 2017-05-05.
9. ↑  ""3 จังหวัดชายแดนใต้" เรื่องดี ๆ ที่นี่ก็มีนะ." *mgronline.com*. 2013-03-25.
10. ↑  "ห้องสมุดมีชีวิต(Human Library) โดนใจและเข้าใจเยาวชนรุ่นใหม่ - 77 ข่าวเด็ด". 2018-02-09.
**ปลาอเล็กซานดรี่** (ชื่อวิทยาศาสตร์: *Lophiosilurus alexandri*, ญี่ปุ่น: パカモン) เป็นปลากระดูกแข็งในอันดับปลาหนังชนิดหนึ่ง ในวงศ์ Pseudopimelodidae จัดเป็นปลาเพียงชนิดเดียวเท่านั้นที่อยู่ในสกุล *Lophiosilurus*

มีรูปร่างลักษณะคล้ายกับปลาในวงศ์ Chacidae โดยเฉพาะในปลาวัยอ่อน กล่าวคือ มีส่วนหัวที่แบนราบมาก ตาเล็ก ปากกว้างมาก มีหนวด 2 เส้นตรงมุมปากคนละข้าง และอีก 2 เส้นตรงใต้คาง ลำตัวเป็นสีเขียวอมส้ม มีจุดกระน้ำตาล ครีบทุกครีบมีขนาดเล็ก

กระจายพันธุ์ในแม่น้ำเซาฟรังซีสกูในบราซิล โดยมีชื่อเรียกในภาษาถิ่นว่า "ปาคาม่า" (Pacamã) มีพฤติกรรมมักจะอยู่นิ่ง ๆ กับพื้นน้ำหรือฝังตัวใต้ทรายเพื่อรออาหารได้แก่ ปลาขนาดเล็กและสัตว์น้ำทั่วไป ขนาดความยาวโดยเฉลี่ยเมื่อโตเต็มที่ประมาณ 60 เซนติเมตร น้ำหนักราว 5,000 กรัม

ด้วยมีหน้าตาประหลาด จึงนิยมเลี้ยงกันเป็นปลาสวยงาม ซึ่งจัดว่าเป็นปลาที่มีราคาแพงชนิดหนึ่ง โดยมีชื่อเรียกในภาษาอังกฤษว่า "ปลากดหน้ากบ" (Frog-faced catfish) หรือ "ปลากดแพ็ค-แมน" (Pac-man catfish)

อ้างอิง
-------

1. ↑  "ITIS". คลังข้อมูลเก่าเก็บจากแหล่งเดิมเมื่อ 2022-07-04. สืบค้นเมื่อ 2010-12-01.
2. ↑  "Pseudopimelodidae *Lophiosilurus Lophiosilurus* (อังกฤษ)". คลังข้อมูลเก่าเก็บจากแหล่งเดิมเมื่อ 2011-09-28. สืบค้นเมื่อ 2010-12-01.

แหล่งข้อมูลอื่น
---------------

* รูปและข้อมูลปลาอเล็กซานดรี่
*หาดราไวย์* เป็นชายหาดใน จังหวัดภูเก็ต เป็นชายหาดที่มีความกว้างรองจากหาดป่าตอง เป็นชายหาดที่มีร้านอาหารอยู่จำนวนมาก ห่างจากตัวเมือง ประมาณ 16.5 กิโลเมตร เป็นที่นิยมในการแวะมานั่งรับประทานอาหารริมชายหาดของนักท่องเที่ยวทั้งชาวไทยและชาวต่างชาติ หาดราไวย์ นับว่าเป็นอีกจุดหนึ่ง สำหรับขึ้นเรือของนักท่องเที่ยวไปยังเกาะแกร่งต่างๆ มากกว่าการเล่นน้ำ หรือทำกิจกรรมอื่นๆ ในบริเวณรอบๆ ชายหาด เป็นหาดที่มีร้านอาหารเป็นจำนวนมาก เหมาะแก่การนั่งพักผ่อนรับประทานอาหาร เป็นหาดที่ใช้สำหรับขึ้นเรื่อไปท่องเที่ยวตามเกาะต่างๆในจังหวัดภูเก็ตและใกล้เคียง จึงมีเรือจอดอยู่บริเวณหน้าชาดหายเป็นจำนวนมาก ไม่เหมาะแก่การเล่นน้ำ ทรายบริเวณชาดหาดมีลักษณะเม็ดใหญ่ ไม่ละเอียด ไม่ขาวมีสีออกทางสีน้ำตาล

*การเดินทาง* สามารถเดินทางได้ 2 ทาง หาดราไวย์จะอยู่ห่างจากตัวเมืองภูเก็ต ประมาณ 16.5 กิโลเมตร จากวงเวียนห้าแยกฉลอง ตรงไปทางเส้นทางถนนวิเศษ เลยหาดแหลมกาไปเพียง ประมาณ 500 เมตร หาดจะอยู่ผั่งซ้ายมือ และอีกทาง หากมาทางหาดในหาน ขับมาตามถนนสายหลักประมาณ 3 กิโลเมตร หาดจะอยู่ทางขวามือ สามารถเดินทางไปถึงหาดได้ทั้งรถยนต์และรถจักรยานยนต์

แหล่งข้อมูลอื่น
---------------

* แผนที่และภาพถ่ายทางอากาศของ หาดราไวย์
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 7°46′45″N 98°19′12″E﻿ / ﻿7.779135°N 98.319995°E﻿ / 7.779135; 98.319995
**รูปสี่เหลี่ยมจัตุรัส** (อังกฤษ: Square) เป็นรูปทรงเรขาคณิตสองมิติ จัดอยู่ในหมวดหมู่รูปสี่เหลี่ยม ในขณะเดียวกัน รูปสี่เหลี่ยมจัตุรัสก็มีคุณสมบัติเป็นรูปสี่เหลี่ยมผืนผ้า รูปสี่เหลี่ยมขนมเปียกปูน รูปสี่เหลี่ยมรูปว่าว และรูปสี่เหลี่ยมด้านขนานด้วยเช่นกัน

คุณสมบัติ
---------

1. มีด้านทั้งหมดสี่ด้าน
2. ด้านทุกด้านยาวเท่ากัน
3. ด้านที่อยู่ตรงข้ามกันจะขนานกัน
4. มีมุมทั้งหมดสี่มุม
5. มุมภายในทุกมุมกางออก 90° (มุมฉาก) เท่ากัน
6. เส้นทแยงมุมทั้งสองเส้นยาวเท่ากัน
7. เส้นทแยงมุมทั้งสองตัดกันเป็นมุมฉากที่จุดกึ่งกลางรูป
8. เมื่อเส้นทแยงมุมทั้งสองแบ่งครึ่งกันและกัน
9. เส้นทแยงมุมแบ่งครึ่งรูปเป็นสามเหลี่ยมมุมฉาก
10. มีแกนสมมาตรมากที่สุด 4 แกน

พื้นที่และความยาวรอบรูป
-----------------------

รูปสี่เหลี่ยมจัตุรัส
### พื้นที่

พื้นที่รูปสี่เหลี่ยมจตุรัส มีสูตรการคำนวณหาพื้นที่สองสูตรด้วยกัน สูตรแรกคำนวณจากการนำความยาวด้านยกกำลังสอง หรือมาจากความกว้างรูปคูณด้วยความสูงรูป (ซึ่งสำหรับรูปสี่เหลี่ยมจตุรัสมีด้านเท่ากัน) หรือสูตรที่สองคำนวณด้วยความยาวเส้นทแยงมุม ด้วยการนำความยาวเส้นทแยงมุมยกกำลังสอง จะได้สี่เหลี่ยมที่มีพื้นที่เป็นสองเท่าของรูปที่สนใจ แล้วจึงหารด้วยสอง เขียนเป็นสูตรทางคณิตศาสตร์ได้ว่า

###### สูตรแรก หาจากความยาวด้าน

{\displaystyle a\times a}

หรือ 

{\displaystyle a^{2}}

**ตัวอย่าง**

เมื่อ {\displaystyle a} (ด้าน) {\displaystyle =7}

{\displaystyle 7\times 7=49}

หรือ

{\displaystyle 7^{2}=49}

ดังนั้นพื้นที่ของสี่เหลี่ยมจัตุรัสคือ {\displaystyle 49} ตารางหน่วย

###### สูตรที่สอง หาจากความยาวเส้นทแยงมุม

{\displaystyle {\frac {1}{2}}(b)^{2}}

**ตัวอย่าง**

เมื่อ {\displaystyle b} (เส้นทแยงมุม) {\displaystyle =6.5}

{\displaystyle {\frac {1}{2}}(6.5)^{2}=21.125}

ดังนั้นพื้นที่ของสี่เหลี่ยมจัตุรัสคือ {\displaystyle 21.125} ตารางหน่วย

### ความยาวรอบรูป

ความยาวรอบรูปสี่เหลี่ยมจตุรัส คำนวณจากผลรวมของความยาวด้านทั้ง 4 ด้าน ซึ่งเท่ากันทุกด้าน จึงเท่ากับความยาวด้านคูณด้วย 4 เขียนเป็นสูตรทางคณิตศาสตร์ได้ว่า

{\displaystyle 4a}

**ตัวอย่าง**

เมื่อ {\displaystyle a} (ด้าน) {\displaystyle =12}

{\displaystyle 4\times 12=48}

ดังนั้นความยาวรอบรูปของสี่เหลี่ยมจัตุรัสคือ {\displaystyle 48} หน่วย

| * ด
* ค
* ก
รูปสี่เหลี่ยมต่าง ๆ |
| --- |
| รูปสี่เหลี่ยมนูน: กลุ่มด้านขนาน | ด้านขนาน **·**  ขนมเปียกปูน (ข้าวหลามตัด, ด้านเท่า) **·**  ด้านขนานมุมไม่ฉาก **·**  มุมฉาก (ผืนผ้า) **·**  จัตุรัส (ปรกติ, ด้านเท่ามุมเท่า) |
| รูปสี่เหลี่ยมนูน: กลุ่มอื่น ๆ | รูปว่าว **·**  เส้นทแยงมุมตั้งฉาก **·**  คางหมู **·**  คางหมูหน้าจั่ว **·**  วงกลมล้อม **·**  วงกลมสัมผัส **·**  วงกลมล้อมและสัมผัส **·**  ด้านไม่ขนาน (ด้านไม่เท่า, ไม่ปรกติ) |
| รูปสี่เหลี่ยมอื่น ๆ | หัวลูกศร **·**  ไขว้ (ผีเสื้อ, หูกระต่าย) **·**  เบ้ |
**จันทร์ยวีร์ สมปรีดา** (เกิด 8 มิถุนายน พ.ศ. 2520) ชื่อเล่น **อุ้ย** หรือที่รู้จักกันในนามปากกา **รอมแพง** เป็นนักประพันธ์ชาวไทย ผลงานมีชื่อเสียง คือ *บุพเพสันนิวาส* (พ.ศ. 2553)

ประวัติ
-------

จันทร์ยวีร์ สมปรีดา เกิดเมื่อวันที่ 
8 มิถุนายน พ.ศ. 2520 ที่อำเภอสิชล จังหวัดนครศรีธรรมราช โดยจบการศึกษาระดับปริญญาตรีจากคณะโบราณคดี มหาวิทยาลัยศิลปากร และมัธยมศึกษาจากโรงเรียนกัลยาณีศรีธรรมราช และระดับประถมศึกษาจากโรงเรียนวัดประทุมทายการาม

โดยเธอได้เขียนนิยายสายลับลิปกลอส เป็นเรื่องแรกและมีผลงานมาแล้วมากกว่า 20 เรื่อง งานเขียนด้วยกันอย่าง *ดาวเกี้ยวเดือน*, *บุพเพสันนิวาส*, *มิติรักข้ามดวงดาว*, *คีตโลกา*, *เรือนพะยอม* และส่วนใหญ่ก็จะเป็นนวนิยายแนวรักโรแมนติก งานของเธอมีเอกลักษณ์ทั้งสำนวนภาษา และบทพรรณาโวหารที่บรรยายสถาปัตยกรรมและศิลปกรรมในสมัยนั้น บุคลิกตัวละคร โดยเฉพาะนางเอกให้มีบุคลิกที่สดใสร่าเริง มีความเป็นตัวของตัวเองสูง ชื่อนามปากกา ใช้ตามชื่อตัวละคร รอมแพง ในเรื่อง *เวียงกุมกาม* ของทมยันตี แปลว่า "ผู้เป็นที่รัก" หรือ "หญิงผู้เป็นที่รัก"

เธอเริ่มเขียนหนังสือประมาณปี พ.ศ. 2549 โดยเล่าว่าได้แรงบันดาลใจจากเกมมังกรหยก และเริ่มเขียนลงพันทิปก่อน จนได้รวมเล่มในปีถัดมา ขณะนั้นเธอประกอบอาชีพอื่นอยู่ จึงลาออกมาทำงานเขียนเป็นงานประจำ

ในปี พ.ศ. 2553 ตีพิมพ์นวนิยายแนวรักตลกอิงประวัติศาสตร์เรื่อง *บุพเพสันนิวาส* เธอใช้เวลาในการหาข้อมูล 3 ปี จนมาเขียนต้นฉบับเสร็จในเดือนเดียว ซึ่งต่อมาได้มาทำเป็นละครโทรทัศน์ในปี พ.ศ. 2561 โดยก่อนละครจะออกอากาศ ก็ตีพิมพ์ซ้ำครั้งที่ 27 ผลงานของรอมแพงที่เคยนำมาสร้างเป็นละครโทรทัศน์อื่น ๆ เช่น *ดาวเกี้ยวเดือน*, *คีตโลกา*, *เรือนพะยอม*, *พรายพยากรณ์*, *บุพเพสันนิวาส* ฯลฯ

ผลงาน
-----

* สายลับลิปกลอส (สร้างเป็นละครโทรทัศน์ 2565 ช่อง3)
* ปักษานาคา (ชุด หิมพานต์)
* ลูกทุ่งโมดิฟายด์
* พรายพรหม
* มิติรักข้ามดวงดาว (ชุด หิมพานต์)
* พรายพยากรณ์ (สร้างเป็นละครโทรทัศน์ 2557 ช่อง7)
* พรายเนตรทิพย์
* ยมธิดา (ชุด หิมพานต์)
* ป่วนรักสลับร่าง
* เรือนพะยอม (สร้างเป็นละครโทรทัศน์ 2560 ช่อง7)
* ดาวเกี้ยวเดือน (สร้างเป็นละครโทรทัศน์ 2556 ช่อง3)
* บุพเพสันนิวาส (สร้างเป็นละครโทรทัศน์ 2561 ช่อง3)
* ดาวเคียงเดือน (ละครโทรทัศน์) (สร้างเป็นละครโทรทัศน์ 2557 ช่อง3)
* สายลับไวท์โรส
* สายลับอายแชโดว์
* โภคีธรา (ชุด หิมพานต์)
* คีตโลกา (สร้างเป็นละครโทรทัศน์ 2557 ช่อง7)
* มินตรา
* ตำรารักยอดพธู
* มณีรัตนะ
* ตำรารักยอดดวงใจ
* พรหมลิขิต (สร้างเป็นละครโทรทัศน์ 2566 ช่อง3) ภาคต่อของ บุพเพสันนิวาส
* ตำนานดวงดาว
* ภพชาติ ภาคต่อ พรหมลิขิต

อ้างอิง
-------

1. ↑  รอมแพง เผยที่มาความปัง บุพเพสันนิวาส หาข้อมูลนาน 3 ปี ละครดีไม่ใช่เพราะโชค
2. ↑  คุยกับ "รอมแพง" และความรักใน "บุพเพสันนิวาส" ประชาชาติธุรกิจ
3. ↑  "รอมแพง" เธอคือใคร? ใยคนอยากรู้จักกันทั้งเมือง
4. ↑  "เปิดใจ"รอมแพง"ผู้ประพันธ์"บุพเพสันนิวาส"". คลังข้อมูลเก่าเก็บจากแหล่งเดิมเมื่อ 2018-03-12. สืบค้นเมื่อ 2018-03-13.
5. ↑  'รอมแพง' ขนลุก! 'บุพเพสันนิวาส' ดังสะเทือนทั่วพระนคร
6. ↑  สนพ.ยิ้มรับเรตติ้ง "แม่หญิงการะเกด" ทำหนังสือ "บุพเพสันนิวาส" ขาดตลาด แต่#ของมันต้องมี สั่งพิมพ์เพิ่ม 11 ครั้งบัดเดี๋ยวนี้!!
**วัดเสาร้อยต้น** (Tai Ta Ya monastery) เป็นวัดที่ตั้งอยู่ในเมืองพะย่าโต้นซู ในจังหวัดก่อกะเระ รัฐกะเหรี่ยง ประเทศพม่า อยู่ห่างราว 5 กิโลเมตร จากชายแดนพม่า–ไทยบริเวณด่านเจดีย์สามองค์ มีพื้นที่ของวัดประมาณ 500 กว่าไร่

วัดเสาร้อยต้นเป็นวัดที่หลวงพ่ออุตตมะสร้างไว้ เมื่อ พ.ศ. 2535 รวมถึงท่านเคยจำพรรษาที่นี่ ชื่อเรียกของวัดมาจากการที่ศาลาหลังใหญ่ของวัดซึ่งมีเสาที่มีความสูง 3 ชั้น ใช้เสาไม้แดงขนาดใหญ่จำนวน 105 ต้น บริเวณชั้น 2 มีพระประธานเป็นพระพุทธรูปหินอ่อนศิลปะพม่า หลังคาของศาลาหลังนี้มีหน้าจั่วแกะสลักเป็นรูปหงส์สีทองซึ่งเป็นสัญลักษณ์ของชาวมอญ บริเวณลานวัดมีรูปปูนปั้นของพระพุทธเจ้าประทับยืนบนดอกบัว ในมือถือบาตรและมีพระอรหันต์ถือบาตรเดินเรียงแถวยาวรวม 128 องค์

เจ้าอาวาสรูปปัจจุบันก็เป็นหลานของหลวงพ่ออุตตมะ หลวงพ่ออุตตมะได้แต่งตั้งให้เป็นเจ้าอาวาสรูปแรกของวัดเสาร้อยต้น ก่อนที่ท่านจะมรณภาพ

อ้างอิง
-------

1. ↑  "อาสาทำความดีถวายวัดซองกาเลีย ไหว้พระเมืองพญาตองซู". ธนาคารจิตอาสา.
2. ↑  KARNJANA KARNJANATAWE. "Over the borderline". Bangkok Post.
3. ↑  "ทริปเดียวเที่ยวสองประเทศ "สังขละฯ-พญาตองซู" รอดูการกลับมาของ "สะพานมอญ"". ผู้จัดการออนไลน์.
โดโจ *อิเคะโนะโบ* (ขวา) อยู่ติดกับรกคาคุ-โด เกียวโต
**โดโจ** (ญี่ปุ่น: 道場; โรมาจิ: *dōjō*; เสียงอ่านภาษาญี่ปุ่น: [doꜜː(d)ʑoː] หรือ [doː(d)ʑoː]) หมายถึงโถงหรือสถานที่สำหรับการเรียนรู้แบบสมจริง (immersive learning), การเรียนรู้เชิงประสบการณ์ (experiential learning) หรือการทำสมาธิ โดยธรรมเนียมใช้สำหรับศิลปะป้องกันตัวแต่ก็มีนำมาใช้สำหรับการเรียนรู้ในสาขาอื่น ๆ เช่นกัน คำว่าโดโจแปลว่า "สถานที่แห่งหนทาง" ในภาษาญี่ปุ่น

คำว่า *โดโจ* มีที่มาจากโพธิมัณฑ์ แรกเริ่ม *โดโจ* จะตั้งอยู่ตรงข้ามกับพุทธศาสนสถานเพื่อเป็นสถานที่สำหรับฝึกฝนอย่างเป็นระบบสำหรับศิลปกรรมญี่ปุ่นใด ๆ ที่ชื่อลบท้ายด้วยคำว่า "โด" ("*-dō*") ซึ่งมาจากภาษาจีน *เต๋า* แปลว่า "หนทาง" บางครั้ง โถงในศาสนาพุทธแบบเซนสำหรับการฝึกสมาธิ *ซาเซง* ก็อาจเรียกว่าโดโจเช่นกัน

ในประเทศญี่ปุ่น สถานที่ใด ๆ ที่มีไว้สำหรับการฝึกทางกายภาพ รวมถึงซูโมอาชีพ อาจเรียกว่า "โดโจ" เช่นกัน ในโลกตะวันตก คำว่า "โดโจ" ในแง่สำหรับกิจกรรมทางกายภาพ ใช้สำหรับศิลปะป้องกันตัวของญี่ปุ่นโดยเฉพาะ เช่น *ไอคิโด*, *ยูโด*, *คาราเตะโด*

อ้างอิง
-------

1. ↑  Daisetz Teitarō Suzuki (2007). "Chapter 9: The Meditation Hall and the Monk's Life". *An Introduction to Zen Buddhism*. Grove Press. pp. 118–132. ISBN 9780802130556. OCLC 1074773870.
2. ↑  "Meaning of Dojo". *Kendo Basics*. Kendo for Life. สืบค้นเมื่อ 30 November 2013.
3. ↑  "Martial Arts". *Japan Experience*. สืบค้นเมื่อ 13 November 2012.
***สามนางฟ้าผ่าโลกนิวเคลียร์*** (ญี่ปุ่น: コッペリオン; โรมาจิ: *Kopperion*) เป็นซีรีส์มังงะญี่ปุ่น แต่งเรื่องและวาดภาพโดยโทโมโนริ อิโนอูเอะ เรื่องราวเกี่ยวกับนักเรียนมัธยมปลายหญิงสามคนผู้ได้รับการตัดต่อพันธุกรรมให้ทนต่อกัมมันตรังสีและถูกส่งไปยังโตเกียวที่ปนเปื้อนหลังอุบัติเหตุกัมมันตรังสีรั่วไหล ตีพิมพ์ในนิตยสาร*ยังแมกกาซีนรายสัปดาห์* นิตยสารมังงะแนว*เซเน็ง*ของสำนักพิมพ์โคดันชะตั้งแต่เดือนมิถุนายน พ.ศ. 2551 ถึงพฤษภาม พ.ศ. 2555 และภายหลังย้ายไปตีพิมพ์ในนิตยสาร*ยังแมกกาซีนรายเดือน*ตั้งแต่เดือนพฤษภาคม พ.ศ. 2555 ถึงกุมภาพันธ์ พ.ศ. 2559 รวบรวมตีพิมพ์เป็นหนังสือมังงะรวมเล่ม (*ทังโกบง*) ทั้งหมด 26 เล่ม มังงะมีลิขสิทธิ์ในประเทศไทยโดยสำนักพิมพ์วิบูลย์กิจ

ซีรีส์อนิเมะดัดแปลง ผลิตโดยสตูดิโอโกแฮนส์ ออกอากาศตั้งแต่เดือนตุลาคมถึงธันวาคม พ.ศ. 2556 ในประเทศไทยมีการจัดจำหน่ายในรูปแบบดีวีดีโดยบริษัทโรส มีเดีย แอนด์ เอ็นเตอร์เทนเม้นท์ จำกัด

ตัวละตร
-------

นารุเสะ อิบาระ (成瀬 荊, *Naruse Ibara*)
ให้เสียงโดย: ฮารูกะ โทมัตสึ
ฟุคาซาคุ อาโออิ (深作 葵, *Fukasaku Aoi*)
ให้เสียงโดย: คานะ ฮานาซาวะ
โนมูระ ทาเอโกะ (野村 タエ子, *Nomura Taeko*)
ให้เสียงโดย: ซาโตมิ อาเกซากะ
ฮารุโตะ คุโรซาวะ (黒澤 遥人, *Kurosawa Haruto*)
ให้เสียงโดย: เค็นอิจิ ซูซูมูระ
โอสึ คานอน (小津 歌音, *Ozu Kanon*)
ให้เสียงโดย: ยูอิ โฮริเอะ
โอสึ ชิอง (小津 詩音, *Ozu Shion*)
ให้เสียงโดย: มาอายะ ซากาโมโตะ
มิชิมะ โอนิเฮ (三島 鬼兵, *Mishima Onihei*)
ให้เสียงโดย: ริกิยะ โคยามะ
มุชาโนะโคจิ (武者小路, *Mushanokōji*)
ให้เสียงโดย: ชาฟูริง

ดูเพิ่ม
-------

* *เฒ่าสารพัดพิษกับอีหนูปืนโหด* อีกหนึ่งซีรีส์มังงะโดยผู้เขียนเดียวกัน

อ้างอิง
-------

1. ↑  "Coppelion Science-Fiction Action Manga Gets TV Anime". *Anime News Network*. September 1, 2010. สืบค้นเมื่อ July 15, 2011.
2. ↑  Loo, Egan (September 26, 2013). "Coppelion Anime's TV Ad Outlines Sci-Fi Military Action Story". *Anime News Network*. สืบค้นเมื่อ November 23, 2020.

แหล่งข้อมูลอื่น
---------------

* เว็บไซต์ทางการ (ญี่ปุ่น)
* เว็บไซต์ทางการของอนิเมะ (ญี่ปุ่น)
* *สามนางฟ้าผ่าโลกนิวเคลียร์* (มังงะ) ที่เครือข่ายข่าวอนิเมะ
Species of amphibian

***Polypedates otilophus*** (หรือชื่อสามัญ **ปาดหูตะไบ** (file-eared tree frog), **กบหูบอร์เนียว** (Borneo eared frog), **bony-headed flying frog**) เป็นสปีชีส์ของกบในวงศ์ Rhacophoridae เป็นสัตว์เฉพาะถิ่นที่พบได้มากของบอร์เนียว และยังพบในบรูไน, อินโดนีเซีย, และมาเลเซีย มักอาศัยในที่ลุ่ม แต่บางครั้งก็พบได้ที่ระดับความสูง 1,100 ม. เหนือระดับน้ำทะเล สปีชีส์นี้มีสันขนาดใหญ่อยู่ด้านหลังตา เหนือหู ซึ่งเป็นที่มาของชื่อ

อนุกรมวิธาน
-----------

*Polypedates pseudotilophus* จากเกาะสุมาตราและ (อาจรวมถึง) เกาะชวาถูกรวมไว้กับสปีชีส์นี้จนถึง ค.ศ. 2014

ลักษณะ
------

เมื่อวัดจากปลายจมูกจนถึงรูก้น ตัวผู้มีความยาวได้ถึง 80 มม. และ 100 สำหรับตัวเมีย ลำตัวล่ำ ด้านบนสีเหลืองเลมอน มีลายตามยาวแคบ ๆ และที่น่องมีลายขวางสีดำ สามารถมองเห็นเยื่อแก้วหูได้ชัดเจน อีกทั้งมีสันกระดูกขอบหยักอยู่ด้านบน (ที่มาของ "หู") ปลายนิ้วขยายออกเป็นแผ่นกลมขนาดใหญ่ ที่นิ้วเท้าหลังจะเล็กกว่าของเท้าหน้า ระหว่างนิ้วเท้าหน้าผังผืดเจริญไม่ดี ส่วนเท้าหลังยังพอมีผังผืดบ้าง ลูกอ๊อดด้านบนของตัวมีสีเขียวอมเหลือง ด้านล่างสีขาว โดยจะมีลายตามยาวดังในตัวเต็มวัยเสร็จสิ้นก่อนการเปลี่ยนแปลงรูปร่าง ลูกอ๊อดตัวที่ใหญ่ที่สุดมีความยาว 60 มม.

Borneo eared frog (Polypedates otilophus) from Kubah National Park, Sarawak.ตัวอย่างที่พบในอุทยานแห่งชาติคูบาห์ รัฐซาราวัก
ตัวเต็มวัยที่จัดแสดงในพิพิธภัณฑ์ภูมิศาสตร์แห่งชาติ (วอชิงตัน ดีซี, สหรัฐอเมริกา)

ถิ่นที่อยู่และการอนุรักษ์
-------------------------

*Polypedates otilophus*มักอาศัยในถิ่นที่อยู่ทุติยภูมิ (secondary habitat), ตามขอบของป่าปฐมภูมิ, และตามหมู่บ้าน พบได้ง่ายตามหนองน้ำที่เหมาะสมต่อการผสมพันธ์ ที่ซึ่งตัวเต็มวัยจะเกาะอยู่ตามต้นไม้ 1–4 ม. เหนือพื้นดิน ไอยูซีเอ็นไม่จัด *Polypedates otilophus* เป็นสปีชีส์ที่ถูกคุกคาม

อ้างอิง
-------

1. 1 2  IUCN SSC Amphibian Specialist Group (2018). "*Polypedates otilophus*". *IUCN Red List of Threatened Species*. **2018**: e.T79102536A79102366. doi:10.2305/IUCN.UK.2018-1.RLTS.T79102536A79102366.en. สืบค้นเมื่อ 15 November 2021.
2. 1 2 3 4  Frost, Darrel R. (2016). "*Polypedates otilophus* (Boulenger, 1893)". *Amphibian Species of the World: an Online Reference. Version 6.0*. American Museum of Natural History. สืบค้นเมื่อ 26 July 2016.
3. 1 2 3 4 5 6  Haas, A.; Das, I. & Hertwig, S.T. (2016). "*Polypedates otilophus* (File-eared Tree Frog)". *Frogs of Borneo*. สืบค้นเมื่อ 26 July 2016.
4. 1 2  Dub (30 January 2014). "Borneo Eared or Bony Headed Flying Frog". *frogs.cc*. คลังข้อมูลเก่าเก็บจากแหล่งเดิมเมื่อ 2021-03-03. สืบค้นเมื่อ 26 July 2016.
5. 1 2 3  Inger, R.F. (1966). "The systematics and zoogeography of the amphibia of Borneo". *Fieldiana Zoology*. **52**: 326–329. doi:10.5962/bhl.title.3147.

|  |  |
| --- | --- |
| การแยกแยะหน่วยอนุกรมวิธาน | 
* Wikidata: Q2701156
* Wikispecies: Polypedates otilophus
* AmphibiaWeb: 4486
* EoL: 1048298
* GBIF: 2423777
* iNaturalist: 26597
* IRMNG: 10228610
* ITIS: 665615
* IUCN: 79102536
* NCBI: 143534
* uBio: 4805899

 |
กล้องโทรทรรศน์เตรียมพร้อมนำส่งขึ้นโดยบัลลูน
**โครงการบูมเมอแรง** (อังกฤษ: BOOMERanG: Balloon Observations of Millimetric Extragalactic Radiation and Geophysics) เป็นโครงการตรวจวัดการแผ่รังสีไมโครเวฟพื้นหลังของจักรวาลจากการสำรวจท้องฟ้าส่วนเล็กๆ ด้วยกล้องโทรทรรศน์ที่ติดตั้งบนบัลลูน เป็นการทดลองแรกที่สามารถเก็บภาพขนาดใหญ่ที่ใกล้เคียงของจริงมากที่สุดของความไม่เหมือนกันทุกทิศทางของอุณหภูมิของไมโครเวฟพื้นหลัง โดยการนำกล้องโทรทรรศน์ขึ้นไปสังเกตการณ์ที่ความสูงมากกว่า 42,000 เมตร ซึ่งช่วยลดการดูดซับรังสีไมโครเวฟโดยชั้นบรรยากาศของโลกไปได้เกือบหมด ด้วยวิธีนี้ การทดลองจึงลดค่าใช้จ่ายลงได้มากเมื่อเทียบกับการส่งกล้องโทรทรรศน์อวกาศ แต่ก็สามารถสังเกตการณ์ท้องฟ้าได้เป็นบริเวณแคบๆ เท่านั้น

มีการทดลองไปแล้วรวมทั้งสิ้น 3 ครั้ง ครั้งแรกในปี ค.ศ. 1997 โดยบินข้ามทวีปอเมริกาเหนือ อีก 2 ครั้งทำในปี ค.ศ. 1998 และ 2003 โดยบัลลูนเริ่มต้นจากสถานีแมคเมอร์โดที่แอนตาร์กติก อาศัยลมหมุนของขั้วโลกบินวนรอบขั้วโลกใต้ และกลับคืนยังตำแหน่งเดิมภายในเวลา 2 สัปดาห์ จากวิธีการเช่นนี้จึงเป็นที่มาของชื่อโครงการ "บูมเมอแรง"

อ้างอิง
-------

* โครงการ BOOMERanG เก็บถาวร 2006-09-20 ที่ เวย์แบ็กแมชชีน จาก Caltech Observational Cosmology Group

แหล่งข้อมูลอื่น
---------------

* Main (Caltech) Site
* Data site เก็บถาวร 2007-04-05 ที่ เวย์แบ็กแมชชีน
* report on the 1998 flight
* report on the 2003 flight
* Polarization Sensitive Bolometric Detector เก็บถาวร 2009-11-30 ที่ เวย์แบ็กแมชชีน
**เสือแบล็ค ท.พราน 49** มีชื่อจริงว่า **ณัทธรภูมิ แก้ววัฒนเมธา** (ชื่อเล่น แบล็ค) เกิดวันที่ 6 กรกฎาคม พ.ศ. 2539 เป็นนักมวยไทยชาวไทย

ประวัติ
-------

เสือแบล็คเป็นชาวเพชรบุรี อยู่ในชุมชนชาวกะเหรี่ยง ตำบลป่าเด็ง อำเภอแก่งกระจาน จังหวัดเพชรบุรี ที่บ้านมีอาชีพทำไร่ทำสวน มีชีวิตลำบากยากจน เริ่มชกมวยตั้งแต่อายุ 7 ขวบ ตามพี่ชาย ก้องภพ ท.พราน 49 โดยออกตระเวนชกไปตามภูธร จากนั้นชกที่กรุงเทพมหานครเมื่ออายุ 12 ปี

เดิมใช้ในสังเวียนหลายชื่ออย่าง กัมปนาท ท.พราน49, คัมแบ็ค พันธ์ยุทธภูมิ จนเมื่อ พ.ศ. 2563 เปลี่ยนชื่อมาเป็น "เสือแบล็ค" โดยไฟต์แรกเจอกับฟาบิโอ เรอิส จากโปรตุเกส สามารถชนะน็อกยกสอง จึงตัดสินใจเลือกใช้ฉายานี้มาตลอด

เสือแบล็คและพี่ชายได้สร้างค่ายมวยชื่อ ค่ายศิษย์อันดามัน ที่บ้านเกิดตัวเอง โดยได้รับเงินสนับสนุนจากชาตรี ศิษย์ยอดธง จำนวน 5 แสนบาท

พ.ศ. 2566 เสือแบล็คมีรายการชกกับวันแชมเปียนชิพ ในรายการ *วันลุมพินี* โดยชนะ 4 ไฟต์ติดต่อกัน คือ ธนูเงิน เอฟเอ.กรุ๊ป (น็อกยก 2), เลนนี บลาซี (ทีเคโอยก 3), ชินจิ ซูซูกิ (น็อกยก 2) และเคร็ก โคกลีย์ (น็อกยก 1) ทำให้ได้รับสัญญาเป็นนักกีฬาวันแชมเปียนชิพ มูลค่า 100,000 ดอลลาร์สหรัฐ (หรือราว 3.5 ล้านบาท)

ชีวิตส่วนตัว
------------

เสือแบล็คมีบุตรชายสองคนชื่อไทเกอร์กับชีตาร์

อ้างอิง
-------

1. ↑  "ด่านสำคัญ "เสือแบล็ค" เดินหน้าชน "เคร็ก" ลุ้นไร้พ่าย 4 ไฟต์ติดศึก ONE ลุมพินี 46". ผู้จัดการออนไลน์.
2. ↑  "วันนี้ที่รอคอย "เสือแบล็ค" ขอแจ้งเกิด ONE ลุมพินี ตามรอยคู่ปรับเก่า "ฟาบิโอ"". วันแชมเปียนชิพ.
3. ↑  "ONE ลุมพินี : เสือแบล็ค ท.พราน49 เตรียมสานต่อปณิธานสร้างค่ายมวยที่บอส "ชาตรี" มอบเงินช่วยเหลือ". ช่อง 7.
4. ↑  "ONE ลุมพินี : เสือแบล็ค ท.พราน 49 สยบแกร่ง เคร็ก โคกลีย์ คว้าสัญญา ONE". ช่อง 7.
5. ↑  "หัวใจพองโต "เสือแบล็ค" ภูมิใจเก็บชัยชนะต่อหน้าพ่อครั้งแรกในศึก ONE ลุมพินี". ผู้จัดการออนไลน์.
**𝒉𝒂𝒓𝕞𝕠𝕖** เป็นยูนิตนักพากย์ที่ประกอบขึ้นจากนักพากย์หญิงชาวญี่ปุ่น 2 คน คือ ฮารุกิ อิวาตะ และ โมเอกะ โคอิซึมิค่ายเพลงที่สังกัดอยู่คือโพนีแคนยอน ชื่อแฟนคลับ อย่างเป็นทางการคือ "ฮารุโมเอะ room" (はるもえroom)

ภาพรวม
------

ประกาศก่อตั้งวงขึ้นเมื่อวันที่ 3 ธันวาคม 2020 และเปิดตัวครั้งแรกในวันที่ 10 มีนาคม 2021

ชื่อวงเกิดจากการรวมกันระหว่างชื่อโรมาจิของสมาชิกทั้ง 2 คนคือ **har**uki + **moe**ka เวลาเขียนจะใช้ตัวพิมพ์เล็กทั้งหมดชื่อนี้ตั้งโดยโปรดิวเซอร์ เท็ปเปย์ โนจิมะ เดิมทีชื่อนี้ถูกเลือกให้เป็นชื่อชั่วคราวตอนเปิดตัว แต่ก็ถูกนำมาใช้อย่างเป็นทางการเพราะฟังดูดีและเข้ากับบรรยากาศของทั้งสองคน

สมาชิก
------

| ชื่อบุคคล | วันเกิด | บ้านเกิด | สี |
| --- | --- | --- | --- |
| ฮารุกิ อิวาตะ |  (1995-04-03) 3 เมษายน ค.ศ. 1995 (28 ปี) | โตเกียว | ■ |
| โมเอกะ โคอิซึมิ |  (1996-02-27) 27 กุมภาพันธ์ ค.ศ. 1996 (27 ปี) | จังหวัดเฮียวโงะ | ■ |


1. ↑  "harmoeオフィシャルファンクラブ「はるもえroom」詳細発表！! | NEWS | harmoe オフィシャルサイト". *harmoe.jp* (ภาษาญี่ปุ่น). สืบค้นเมื่อ 2021-02-02. `{{cite web}}`: ข้อความ "和書" ถูกละเว้น (help)
**เซี่ย ถิงเฟิง** (อักษรจีนตัวเต็ม: 谢霆锋, อักษรจีนตัวย่อ: 谢霆锋, พินอิน: xiè tíngfēng, กวางตุ้ง: แจ่ เถ่งฟ้ง) นักแสดง, นักร้อง, นักแต่งเพลงและผู้กำกับภาพยนตร์ชาวฮ่องกง ผู้โด่งดังจากบทตัวร้ายในภาพยนตร์เรื่อง *The Promise* โดยได้แสดงร่วมกับภรรยาของตัวเองคือ จาง ป๋อจือ โดยปัจจุบันสังกัดอยู่กับบริษัท Emperor Entertainment Group

เซี่ย ถิงเฟิง เกิดเมื่อวันที่ 29 สิงหาคม ค.ศ. 1980 (อายุ 41) ที่ฮ่องกง เป็นลูกชายของอดีตนักแสดงชื่อดัง เซี่ย เสียน (แพทริก เซ) กับเดโบราห์ ลี (狄波拉)

เมื่ออายุได้ 7 ขวบ เซี่ย ถิงเฟิงได้ตามครอบครัวย้ายไปอยู่แคนาดา จากนั้นพอ 14 ปี ย้ายมาเรียนที่เมืองฟีนิกซ์ รัฐแอริโซนา สหรัฐอเมริกา โดยใฝ่ฝันจะเป็นมัณฑนากร แต่ต้องเปลี่ยนแผนเมื่อพ่อแม่หย่ากัน จึงกลับมาฮ่องกงและเรียนจนจบมัธยมปลาย

ในปี ค.ศ. 1996 เดินทางไปเรียนร้องเพลงที่ญี่ปุ่น หวังจะเป็นนักร้องอาชีพ จากนั้นเซ็นสัญญาเข้าสังกัดบริษัทเพลงฟิตโต เร็กคอร์ด โด่งดังตั้งแต่อัลบั้มแรก คือ ชุด *My Attitude* และมีผลงานเพลงต่อเนื่องควบคู่กับงานแสดง นอกจากนี้แล้วมีผลงานกำกับภาพยนตร์สั้นเรื่อง *Heroes in Love* ในปี ค.ศ. 2001

เซี่ย ถิงเฟิง มีชื่อภาษาอังกฤษว่า **นิโคลัส แจ่** (Nicholas Tse) ชีวิตส่วนตัว สมรสกับ จางป๋อจือ (Cecilia Cheung) นักแสดงสาวชื่อดังอีกคนของฮ่องกง ปัจจุบัน ทั้งคู่มีลูกชายด้วยกันทั้งหมด 2 คน ชื่อ ลูคัส แจ่ (Lucas Tse) และ ควินตัส แจ่ (Quintus Tse)

ผลงานการแสดง
------------

* *Young and Dangerous:The Prequel* (1998)
* *Gen-X Cops* (1999)
* *A Man Called Hero* (1999)
* *Metade Fumaca* (1999)
* *Street Angels* (1999)
* *The Mirror* (1999)
* *Twelve Nights* (2000)
* *Winner Takes All* (2000)
* *Time and Tide* (2000)
* *Comic King* (2001)
* *Master Q 2001* (2001)
* *Heroes in Love* (2001)
* *My Schoolmate, the Barbarian* (2001)
* *2002* (2001)
* *Tiramisu* (2002)
* *Demi-Haunted* (2002)
* *The Medallion* (2003)
* *Jade Goddess of Mercy* (2004)
* *Enter the Phoenix* (2004)
* *Moving Targets* (2004)
* *New Police Story* (2004)
* *A Chinese Tall Story* (2005)
* *The Promise* (2005)
* *McDull, the Alumni (2006)*
* *Dragon Tiger Gate* (2006)
* *Rob-B-Hood* (2006)
* *The Heavenly Kings* (2006)
* *Invisible Target* (2007)
* *The Storm Warriors* (2008)
* *Beast Stalker* (2008)
* *Knights of Zodiac: Chapter 01 - Hope from the Stars* (2009)
* *Bodyguards and Assassins* (2009)
* *Hot Summer Days* (2010)
* *The New Shaolin Temple* (2010)
* *The Stool Pigeon* (2010)
* *The Viral Factor* (2012)
* *Dragon Tiger Gate 2* (2012)

พิธีกร
------

* *Chef Nic* (2014–15)

อ้างอิง
-------

1. ↑  "Nicholas Tse Ting Fung (เซียะ ถิงฟง)". *หนังดีดอตคอม*. สืบค้นเมื่อ 2016-09-17.
2. ↑  "Actor Nicholas Tse's Cooking Show Airs in China". *China Radio International*. 2014-07-14. คลังข้อมูลเก่าเก็บจากแหล่งเดิมเมื่อ 2014-07-27. สืบค้นเมื่อ 2014-07-27.
3. ↑  "Nicholas Tse's Cooking Show "Chef Nic" to Feature Movie Stars". *JayneStars*. 2014-06-01. สืบค้นเมื่อ 2014-07-27.

แหล่งข้อมูลอื่น
---------------

* เซี่ย ถิงเฟิง ที่อินเทอร์เน็ตมูวีเดตาเบส
* แฟนเพจเฟซบุคในประเทศไทย


วิกิมีเดียคอมมอนส์มีสื่อที่เกี่ยวข้องกับ **เซียะ ถิงฟง**
**สนธิสัญญาเบรสท์-ลีตอฟสก์** เป็นสนธิสัญญาสันติภาพที่ลงนามเมื่อวันที่ 3 มีนาคม ค.ศ. 1918 ระหว่างรัฐบาลบอลเชวิคใหม่แห่งโซเวียตรัสเซียกับฝ่ายมหาอำนาจกลาง (เยอรมนี ออสเตรีย-ฮังการี บัลแกเรียและจักรวรรดิออตโตมัน) ซึ่งยุติการเข้าร่วมสงครามโลกครั้งที่หนึ่งของรัสเซีย มีการลงนามสนธิสัญญาที่เบรสท์-ลีตอฟสก์ (หลัง ค.ศ. 1945 ชื่อ เบรสต์) หลังการเจรจาสองเดือน สนธิสัญญาบังคับต่อรัฐบาลบอลเชวิคโดยกองทัพเยอรมันและออสเตรียขู่รุกเพิ่ม ตามสนธิสัญญา โซเวียตรัสเซียสละข้อผูกมัดทั้งหมดของจักรวรรดิรัสเซียต่อพันธมิตรไตรภาคี

ในสนธิสัญญานี้ บอลเชวิครัสเซียยอมโอนรัฐบอลติกให้เยอรมนี เจตนาให้เป็นเมืองขึ้นของเยอรมนีภายใต้เจ้าน้อย (princeling) เยอรมัน รัสเซียยังยอมโอนจังหวัดมณฑลคาส์ในเซาท์คอเคซัสให้จักรวรดิออตโตมันและรับรองเอกราชของยูเครน ยิ่งไปกว่านั้น รัสเซียตกลงจ่ายค่าปฏิกรรมหกพันล้านมาร์กทองคำเยอรมัน นักประวัติศาสตร์ สเปนเซอร์ ทักเคอร์ (Spencer Tucker) เขียนว่า "เสนาธิการเยอรมันสรุปเงื่อนไขโหดร้ายเป็นพิเศษซึ่งทำให้แม้แต่ผู้เจรจาเยอรมันยังตกใจ" ไม่มีการกล่าวถึงคองเกรสโปแลนด์ในสนธิสัญญา เพราะฝ่ายเยอรมันปฏิเสธรับรองการดำรงอยู่ของผู้แทนโปแลนด์ ซึ่งนำสู่การประท้วงของโปแลนด์ เมื่อภายหลังฝ่ายเยอรมันร้องทุกข์ว่าสนธิสัญญาแวร์ซาย ค.ศ. 1919 โหดร้ายต่อพวกตน ฝ่ายสัมพันธมิตร (และนักประวัติศาสตร์ที่ถือฝ่ายสัมพันธมิตร) ตอบว่า เงื่อนไขนั้นเบากว่าเบรสท์-ลีตอฟสก์

สนธิสัญญาดังกล่าวสิ้นสุดอย่างชะงัดในเดือนพฤศจิกายน ค.ศ. 1918 เมื่อเยอรมนียอมจำนนต่อฝ่ายสัมพันธมิตร ทว่า ในขณะเดียวกัน ก็ให้ความโล่งใจบ้างแก่บอลเชวิคซึ่งต่อสู้ในสงครามกลางเมืองรัสเซีย โดยการบอกเลิกการอ้างสิทธิ์ของรัสเซียเหนือโปแลนด์ ฟินแลนด์ เอสโตเนีย ลัตเวีย เบลารุส ยูเครนและลิทัวเนีย

อ้างอิง
-------

1. ↑  To whom did Brest belong in 1918? Argument among Ukraine, Belarus, and Germany. Ukrayinska Pravda, 25 March 2011. (ยูเครน)
2. ↑  Spencer C. Tucker (2005). *World War One*. ABC-CLIO. p. 225.
3. ↑  Mapping Europe's Borderlands: Russian Cartography in the Age of Empire
Steven Seegel - 2012 At Brest-Litovsk in March 1918, no Polish delegation was invited to the negotiations, and in the Polish press, journalists condemned it as yet another partition of the lands east of the Bug River by great powers
4. ↑  Zara S. Steiner (2005). *The Lights that Failed: European International History, 1919-1933*. Oxford U.P. p. 68.